Public procurement notice: Contract Notice
Published: 2022-02-09
Buyer: BIOFOS A/S
Country: DK
Contract type: Works
Procedure: Open procedure
CPV classification: 42996000 | 45232420 | 45252000 | 45252100 | 45252140
Estimated value: 70000000 DKK
Submission deadline: 2022-04-11
Award criteria: The most economic tender

Technical requirements: Offentligt udbud af en totalentreprise omfattende levering, indbygning og idriftsættelse af et termisk hydrolyseanlæg (THP), der skal indgå i slambehandlingen på Renseanlægget Damhusåen.
Der vil være tale om at bygge en ny bygning til THP-processen med hjælpeprocesser, håndtering af rør for slam, gas, damp, renset spildevand og drikkevand mv. nødvendigt for den samlede leverance og funktion af THP-processen. Der skal inkluderes forsyning og styring af alle processerne. I områderne, hvor der skal graves ud til fundament til bygning og graves ud for rørføring, vil der være betonfundamenter fra tidligere bygninger, der må forventes at skulle fjernes i byggeprocessen.
Der er tale om en totalentreprise, hvilket betyder at hele opgaven skal designes, projekteres, leveres, bygges og monteres, samt afslutningsvis testes og afleveres af totalentreprenøren.
Leverandøren skal i serviceaftaleperioden udføre planlagt vedligehold og service af THP-anlægget og alle tilhørende anlægsdele og komponenter, omfattet af totalentreprisekontrakten i 5 år fra afleveringstidspunktet.
Der vil blive indgået 1 totalentrepriseaftale med 1 entreprenør. Kontrakten opdeles ikke i delaftaler, da dette på grund af opgavens kompleksitet vurderes at medføre væsentlige ulemper på grund af det øgede antal grænseflader og den deraf følgende risiko for uklarheder vedrørende ansvaret for den samlede funktion af anlægget.
1) Ansøger skal have en årsomsætning i hvert af de seneste 3 afsluttede regnskabsår på minimum 100 mio. DKK.
2) Ansøger skal have en egenkapital på minimum 20 mio. DKK for hvert af de seneste 3 afsluttede regnskabsår.
1) Tilbudsgiver skal have udført minimum 2 referencer og maksimum 5 referencer vedrørende leverance af tilsvarende eller lignede byggerier med sammenlignelig kompleksitet, som Tilbudsgiver har udført i løbet af de seneste 10 år.
Med "udført" menes, at Tilbudsgiver har færdiggjort og afleveret projektet inden for det beskrevne tidsrum ved at have afholdt endelig afleveringsforretning.
Med " tilsvarende eller lignede byggerier med sammenlignelig kompleksitet" menes udførelse af design, etablering og procesmæssig indkøring af termisk hydrolyseanlæg med en kompleksitet, tilsvarende den udbudte.
2) Ansøger skal have tredjepartscertificeret kvalitetssikringssystem og miljøledelsessystem svarende til ISO 9001 og ISO 14001 eller tilsvarende.
Aftalegrundlaget er "Almindelige betingelser for totalentreprise i bygge- og anlægsvirksomhed" med BIOFOS' fravigelser, tilføjelser og præciseringer (ABT18- BIOFOS).
Ansøgere, der befinder sig i en obligatorisk udelukkelsesgrund, jf. udbudslovens § § 135-136, vil blive udelukket fra deltagelse og vil ikke komme i betragtning til den udbudte totalentreprisekontrakt, medmindre ansøgeren fremlægger tilstrækkelig dokumentation for, at ansøgeren er pålidelig, jf. udbudslovens § 138.
Tilsvarende vil ansøgere, der befinder sig i en af frivillige udelukkelsesgrundene i udbudslovens § 137, stk. 1, nr. 1, nr. 2 eller nr. 4, vil blive udelukket fra deltagelse og vil ikke komme i betragtning til den udbudte kontrakt, medmindre ansøgeren fremlægger tilstrækkelig dokumentation for, at ansøgeren er pålidelig, jf. udbudslovens § 138.
Grunde vedrørende tilsidesættelse af gældende forpligtelser inden for miljø-, social- eller arbejdsretlige område (udbudslovens § 137, stk. 1, nr. 1).


Award value: 70000000